# Ά ρ θ ρ ο 3

1. Σκοπός της εταιρείας είναι :

 α) Η βιομηχανική παραγωγή και πώληση προιόντων,

 β) Η αντιπροσώπευση εμπορικών οίκων του εσωτερικού και εξωτερικού, η

αντιπροσώπευση βιομηχανιών και βιοτεχνιών του εσωτερικού και εξωτερικού ως προς τα, παραγόμενα απ’ αυτές, είδη , η πώληση των εμπορευμάτων απ’ ευθείας ή δι’αντιπροσώπων. Ειδικά η εταιρεία θα παράγει και θα πωλεί (στο εσωτερικό και εξωτερικό), μεταξύ των άλλων, και πάσης φύσεως προιόντα και εμπορεύματα από πλαστικές ύλες παντός τύπου.

 γ) Η παροχή εμπορικών υπηρεσιών, ή η αντιπροσώπευση εταιριών του εσωτερικού και εξωτερικού με αντικείμενο την παροχή τέτοιων υπηρεσιών.

 δ) Η Aπόκτηση μετοχών και άλλων τίτλων ελληνικών και αλλοδαπών επιχειρήσεων οποιασδήποτε νομικής μορφής, εισηγμένων ή μή στο Χρηματιστήριο, και η Συμμετοχή σε Αμοιβαία Κεφάλαια..

 ε) Η οικονομική εκμετάλλευση πάσης φύσεως ακινήτων.

 στ) Η οικονομική εκμετάλλευση ξενοδοχειακών μονάδων πάσης φύσεως και κατηγορίας,καθώς και μονάδων ή καταστημάτων εστίασης ή διασκέδασης .

 ζ) H παραγωγή και πώληση ηλεκτρικής ενέργειας σε δημόσιους και ιδιωτικούς φορείς, με σύγχρονες ήπιες και φιλοπεριβαλλοντικές μεθόδους όπως φωτοβολταϊκά συστήματα, ηλιοθερμικά συστήματα, ανεμογεννήτριες, μικροί υδροηλεκτρικοί σταθμοί, μονάδες βιοαερίου , υβριδικά συστήματα συμπαραγωγής ηλεκτρισμού – θερμότητας κ.λ.π.

2.Προς επιδίωξη του ανωτέρω σκοπού της, η εταιρεία μπορεί:

 α) Να ιδρύει ή μισθώνει και εκμεταλλεύεται βιομηχανικές εγκαταστάσεις,

 β) Να συμμετέχει σε οποιαδήποτε επιχείρηση ή εταιρία παρεμφερούς ή μη σκοπού υπό οποιονδήποτε εταιρικό τύπο και να εξαγοράζει οποιαδήποτε τέτοια επιχείρηση ή εταιρία

 γ) Να συνεργάζεται με οποιοδήποτε φυσικό ή νομικό πρόσωπο, καθ’οιονδήποτε τρόπο,

 δ) Να ιδρύει υποκαταστήματα ή πρακτορεία οπουδήποτε,

 ε) Ν ’αντιπροσωπεύει οποιαδήποτε επιχείρηση (ημεδαπή ή αλλοδαπή).

 στ) Ν ’αγοράζει , πωλεί ,εκμισθώνει, μισθώνει ακίνητα πάσης φύσεως .

 ζ) Ν’ αγοράζει, ιδρύει, μισθώνει, εκμισθώνει, πωλεί ξενοδοχειακές μονάδες πάσης φύσεως καθώς και μονάδες ή καταστήματα εστίασης ή διασκέδασης.

 η) Ν’ αγοράζει, ιδρύει, μισθώνει, εκμισθώνει, πωλεί μονάδες και εγκαταστάσεις παραγωγής ηλεκτρικής ενέργειας, με σύγχρονες ήπιες και φιλοπεριβαλλοντικές μεθόδους

και να πωλεί την παραγόμενη ενέργεια σε δημόσιους και ιδιωτικούς φορείς.